DOMSTOLENS DOM AF 19. FEBRUAR 1991. - KOMMISSIONEN FOR DE EUROPAEISKE FAELLESSKABER MOD KONGERIGET BELGIEN. - MANGLENDE GENNEMFOERELSE AF DIREKTIV 76/491 - VEDVARENDE TRAKTATBRUD - TRAKTATENS ARTIKEL 5. - SAG C-374/89.



Samling af Afgørelser 1991 side I-00367



Sammendrag

Dommens præmisser

Afgørelse om sagsomkostninger

Afgørelse



Nøgleord

++++

1. Medlemsstater - forpligtelser - manglende overholdelse - begrundelse - uantagelig

(EOEF-Traktaten, art. 169)

2. Medlemsstater - forpligtelser - pligt til at yde Kommissionen loyalt samarbejde og bistand ved gennemfoerelsen af dens opgaver -fast og vedholdende kraenkelse over laengere perioder af forpligtelserne i henhold til et direktiv om indfoerelse af en faellesskabsprocedure for information - traktatbrud antaget

(EOEF-Traktaten, art. 5)

Sammendrag

1. En medlemsstat kan ikke paaberaabe sig interne forhold, saasom vanskeligheder opstaaet paa tidspunktet for gennemfoerelsen af en faellesskabsretsakt, til stoette for, at forpligtelser og frister i henhold til faellesskabsretlige regler ikke overholdes.

2. Ifoelge Traktatens artikel 5 er samtlige medlemsstater forpligtet til at yde Kommissionen loyalt samarbejde og bistand ved gennemfoerelsen af dens opgaver. En medlemsstat, der kun opfylder sine specifikke forpligtelser i henhold til et direktiv om indfoerelse af en faellesskabsprocedure for information under direkte trussel om trakatbrudssag, og som tilsidesaetter forpligtelserne, saa snart truslen fjerner sig, tilsidesaetter pligten til loyalt samarbejde og bistand.

Dommens præmisser

1 Ved staevning, indleveret til Domstolens Justitskontor den 15. december 1989, har Kommissionen for De Europaeiske Faellesskaber i medfoer af EOEF-Traktatens artikel 169 anlagt sag med paastand om, at det fastslaas, at Kongeriget Belgien har tilsidesat sine forpligtelser dels i henhold til Raadets direktiv 76/491/EOEF af 4. maj 1976 om en faellesskabsprocedure for information og konsultation vedroerende priser paa raaolie og mineralolieprodukter i Faellesskabet (EFT L 140, s. 4), dels i henhold til EOEF-Traktatens artikel 5, da det trods flere administrative procedurer og retssager over laengere perioder har undladt at meddele Kommissionen alle oplysninger vedroerende priser paa raaolie og mineralolieprodukter inden for den fastsatte frist.

2 Direktivets artikel 1, stk. 1, bestemmer, at medlemsstaterne inden for de foerste femogfyrre dage i hvert kvartal skal meddele Kommissionen visse oplysninger om priserne paa raaolie og mineralolieprodukter i det foregaaende kvartal. Ifoelge artikel 10 skal direktivet gennemfoeres senest den 1. januar 1977. I henhold til Kommissionens beslutning 77/190/EOEF af 26. januar 1977 om gennemfoerelse af direktiv 76/491 (EFT L 61, s. 34), der er udstedt paa grundlag af ovennaevnte direktivs artikel 7, skal de paagaeldende oplysninger gives i form af fem tabeller.

3 Den 25. april 1983 sendte Kommissionen i medfoer af EOEF-Traktatens artikel 169 en aabningsskrivelse til den belgiske regering, fordi denne siden fjerde kvartal 1980 ikke havde meddelt ovennaevnte oplysninger. Ved skrivelse af 9. september 1983 meddelte den belgiske regering Kommissionen, at oplysningerne ville blive meddelt snarest muligt, og at den ansvarlige administration fremover ville bestraebe sig paa at meddele oplysningerne inden for den fastsatte frist. Da dette tilsagn ikke blev overholdt, fremsatte Kommissionen over for den belgiske regering en begrundet udtalelse, jf. Traktatens artikel 169. Under hensyntagen til den belgiske regerings svar af 26. oktober 1984 samt til det under et moede den 26. november 1984 oplyste besluttede Kommissionen at undlade at indbringe sagen for Domstolen foreloebig.

4 Ved skrivelse af 5. august 1985 indledte Kommissionen en ny procedure i medfoer af Traktatens artikel 169, idet Kongeriget Belgien endnu ikke havde truffet alle de noedvendige foranstaltninger, for at de virksomheder, hvis aktivitet henhoerer under belgisk jurisdiktion, fremsender de oenskede oplysninger, jf. ovennaevnte direktivs artikel 2. Da de noedvendige ministerielle bekendtgoerelser var blevet offentliggjort den 17. december 1985, blev denne nye procedure afsluttet i slutningen af januar 1986.

5 Da Kommissionen imidlertid konstaterede, at den belgiske regering fortsat, trods alle loefter om forbedring, meddelte oplysningerne meget uregelmaessigt og i utilstraekkeligt omfang, besluttede den at genoptage den foerst indledte procedure og anlagde en traktatbrudssag ved staevning, indleveret til Domstolens Justitskontor den 13. november 1986 (sag 277/86). Da den belgiske regering imidlertid havde aendret sin praksis og herefter fremsendte de ifoelge direktivet kraevede oplysninger forskriftsmaessigt, meddelte Kommissionen ved skrivelse af 8. juli 1988 Domstolen, at den haevede sagen. Ved kendelse af 27. oktober 1988 slettede Domstolen sag 277/86 i sit register og paalagde Kongeriget Belgien at betale sagens omkostninger.

6 Da den belgiske regering herefter genoptog sin tidligere praksis, idet den helt undlod at fremsende visse oplysninger og samtidig fremsendte andre med to eller tre maaneders forsinkelse, paalagde Kommissionen ved skrivelse af 31. marts 1989 regeringen at opfylde sine forpligtelser inden for en frist af tre uger. Da Kommissionen ikke inden for denne frist modtog svar paa sin skrivelse, tilstillede den den 24. maj 1989 den belgiske regering en begrundet udtalelse, idet den anmodede regeringen om at soerge for, at den konstaterede tilsidesaettelse af forskrifterne ikke gentog sig, og om, med henblik herpaa at traeffe de noedvendige foranstaltninger inden for en frist af én maaned. Da foranstaltningerne ikke er blevet truffet, har Kommissionen anlagt denne sag.

7 Vedroerende sagens faktiske omstaendigheder, retsforhandlingernes forloeb samt parternes anbringender og argumenter henvises i oevrigt til retsmoederapporten. Disse omstaendigheder omtales derfor kun i det foelgende i det omfang, det er noedvendigt for forstaaelsen af Domstolens argumentation.

8 Kommissionen har nedlagt paastand om, at det fastslaas, at Kongeriget Belgien har tilsidesat sine forpligtelser dels i henhold til direktiv 76/491, navnlig artikel 1, dels i henhold til Traktatens artikel 5.

Tilsidesaettelse af direktiv 76/491

9 Den belgiske regering har ikke bestridt, at den har tilsidesat direktivet. Regeringen har forklaret, at hele oliebranchen efter regeringens udstedelse af to ministerielle bekendtgoerelser, der skulle sikre indsamlingen af de noedvendige oplysninger, gennem Fédération pétrolière belge udtrykte de stoerste betaenkeligheder med hensyn til de saaledes af Kommissionen indhentede statistiske oplysninger. Regeringen har tilfoejet, at den for at efterkomme direktivet har indfoert en procedure med direkte kontakt til de enkelte importerende olieselskaber for at sikre sig de noedvendige oplysninger inden for den fastsatte frist.

10 Dette forhold kan ikke begrunde den paatalte tilsidesaettelse af direktivet. Det bemaerkes, at ifoelge Domstolens faste praksis kan en medlemsstat ikke paaberaabe sig interne forhold til stoette for, at forpligtelser og frister i henhold til faellesskabsretlige regler ikke overholdes. Domstolen har yderligere fastslaaet, at praktiske vanskeligheder, der viser sig paa stadiet for gennemfoerelsen af en af Faellesskabets retsakter, ikke kan retfaerdiggoere, at en medlemsstat ensidigt undlader at overholde sine forpligtelser (jf., senest, dom af 27.11.1990, sag C-39/88, Kommissionen mod Irland, Sml. I, s. 4271, praemis 11).

11 Det kan herefter fastslaas, at Kongeriget Belgien har tilsidesat sine forpligtelser i henhold til direktivet, da det trods flere administrative procedurer og retssager over laengere perioder har undladt at meddele Kommissionen alle oplysninger vedroerende priser paa raaolie og mineralolieprodukter inden for den fastsatte frist.

Tilsidesaettelse af Traktatens artikel 5

12 Kommissionen har anfoert, at Kongeriget Belgien - der flere gange har givet tilsagn om at opfylde sine forpligtelser, men alligevel kun har overholdt tilsagnet under de af Kommissionen indledte administrative procedurer og anlagte retssager - ikke ved sin adfaerd har gjort det lettere for Kommissionen at udfoere sine opgaver, hvorved Kongeriget Belgien har tilsidesat sine forpligtelser efter Traktatens artikel 5, stk. 1.

13 I dommen af 14. juni 1990 (sag C-48/89, Kommissionen mod Italien, Sml. I, s. 2425) fastslog Domstolen, at sagsoegte havde tilsidesat sine specifikke forpligtelser i henhold til et direktiv, hvorfor det var ufornoedent at tage stilling til spoergsmaalet, om sagsoegte derfor ogsaa havde tilsidesat sine forpligtelser efter Traktatens artikel 5. I den foreliggende sag har Kommissionen imidlertid gjort gaeldende, at der er sket en konkret tilsidesaettelse, idet sagsoegte har naegtet at bistaa Kommissionen ved udfoerelsen af dens opgaver. Det skal derfor afgoeres, om dette klagepunkt er begrundet.

14 Det maa paapeges, at Kongeriget Belgien kun har opfyldt sine forpligtelser efter direktivet under direkte trussel om traktatbrudssag, og at det har tilsidesat forpligtelserne, saa snart truslen fjernede sig. Kongeriget Belgien ophoerte blandt andet med forskriftsmaessigt at fremsende oplysninger ganske kort tid efter kendelsen om slettelse af sag 277/86, som Kommissionen havde anlagt paa samme grundlag som den foreliggende sag, og som Kommissionen netop haevede med den begrundelse, at den belgiske regering, naar henses til den over en aarraekke fulgte praksis, tilsyneladende bragte den paatalte tilsidesaettelse definitivt til ophoer.

15 Ved disse handlinger og undladelser, der har haemmet Kommissionen i udfoerelsen af dens opgaver, har den belgiske regering tilsidesat pligten til loyalt samarbejde og bistand, som ifoelge Domstolens faste praksis paahviler samtlige medlemsstater, jf. Traktatens artikel 5.

16 Det kan herefter fastslaas, at Kongeriget Belgien har tilsidesat sine forpligtelser efter Traktatens artikel 5.

17 Det fremgaar af ovenstaaende betragtninger, at Kongeriget Belgien har tilsidesat sine forpligtelser dels i henhold til Raadets direktiv 76/491 af 4. maj 1976 om en faellesskabsprocedure for information og konsultation vedroerende priser paa raaolie og mineralolieprodukter i Faellesskabet, dels i henhold til Traktatens artikel 5, da det trods flere administrative procedurer og retssager over laengere perioder har undladt at meddele Kommissionen alle oplysninger vedroerende priser paa raaolie og mineralolieprodukter inden for den fastsatte frist.

Afgørelse om sagsomkostninger

Sagens omkostninger

18 I henhold til procesreglementets artikel 69, stk. 2, paalaegges den tabende part at betale sagens omkostninger. Da Kongeriget Belgien har tabt sagen, paalaegges det at betale sagens omkostninger.

Afgørelse

Paa grundlag af disse praemisser

udtaler og bestemmer

DOMSTOLEN

1) Kongeriget Belgien har tilsidesat sine forpligtelser dels i henhold til Raadets direktiv 76/491/EOEF af 4. maj 1976 om en faellesskabsprocedure for information og konsultation vedroerende priser paa raaolie og mineralolieprodukter i Faellesskabet, dels i henhold til Traktatens artikel 5, da det trods flere administrative procedurer og retssager over laengere perioder har undladt at meddele Kommissionen alle oplysninger vedroerende priser paa raaolie og mineralolieprodukter inden for den fastsatte frist.

2) Kongeriget Belgien betaler sagens omkostninger.